Document ID: 31977D0620

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1977 περί τροποποιήσεως της αποφάσεως 76/633/ΕΟΚ "περί δημιουργίας συμβουλευτικής επιτροπής για τα κοινά σχέδια (projets) στον τομέα της αυτόματης επεξεργασίας πληροφοριών (informatique)"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
το σχέδιο αποφάσεως, που υποβλήθηκε από την Επιτροπή,
Εκτιμώντας:
ότι με την απόφαση 76/633/ΕΟΚ (1), το Συμβούλιο συνέστησε συμβουλευτική επιτροπή για τα κοινά σχέδια (projets) στον τομέα της αυτόματης επεξεργασίας πληροφοριών, η οποία αποτέλεσε αντικείμενο της αποφάσεώς της 76/632/ΕΟΚ- ότι πρέπει να προβλεφθεί η δυνατότητα διευρύνσεως της εξουσίας αυτής της επιτροπής,
ΑΠΟΦΑΣΙΖΕΙ:
Άρθρο 1
Στον τίτλο της αποφάσεως 76/633/ΕΟΚ, οι λέξεις "η οποία αποτέλεσε αντικείμενο της αποφάσεως 76/632/ΕΟΚ" διαγράφονται.
Άρθρο 2
Η απόφαση 76/633/ΕΟΚ συμπληρώνεται με το ακόλουθο άρθρο:
" Άρθρο 4
Εκτός των άλλων, η επιτροπή ασκεί τις λειτουργίες οι οποίες της ανατέθηκαν από τις εκδοθείσες διατάξεις του Συμβουλίου στον τομέα της κοινοτικής πολιτικής της αυτόματης επεξεργασίας πληροφοριών, με τις περιπτώσεις και όρους που έχουν προβλεφθεί από τις διατάξεις αυτές."
Έγινε στις Βρυξέλλες, στις 27 Σεπτεμβρίου 1977.

Labels: 12
15